title: 2011/82/EU: Odluka Vijeća od 31. siječnja 2011. o sklapanju Sporazuma između Europske unije i Švicarske Konfederacije o uvjetima sudjelovanja Švicarske Konfederacije u programu Mladi na djelu i programu djelovanja u području cjeloživotnog učenja (2007. - 2013.)

text:
               16/Sv. 002

               HR

               Službeni list Europske unije

               244

         32011D0082

               L 032/1

               SLUŽBENI LIST EUROPSKE UNIJE

               31.01.2011.

      ODLUKA VIJEĆA

   od 31. siječnja 2011.
   o sklapanju Sporazuma između Europske unije i Švicarske Konfederacije o uvjetima sudjelovanja Švicarske Konfederacije u programu Mladi na djelu i programu djelovanja u području cjeloživotnog učenja (2007. - 2013.)
   (2011/82/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 165. stavak 4. i članak 166. stavak 4., u vezi s člankom 218. stavkom 6. točkom (a),
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Komisija je u ime Europske unije dogovorila Sporazum između Europske unije i Švicarske Konfederacije o uvjetima sudjelovanja Švicarske Konfederacije u programu Mladi na djelu i programu djelovanja u području cjeloživotnog učenja (2007. - 2013.) (dalje u tekstu „Sporazum”), koji su uspostavljeni odlukama Europskog parlamenta i Vijeća br. 1719/2006/EZ (1) i br. 1720/2006 (2) od 15. studenoga 2006.

               (2)

               Sporazum je u ime Unije potpisan 15. veljače 2010., podložno kasnijem sklapanju u skladu s Odlukom Vijeća 2010/195/EU (3).

               (3)

               Trebalo bi sklopiti Sporazum,

         DONIJELO JE OVU ODLUKU:
   Članak 1.
   Ovim se u ime Unije odobrava Sporazum između Europske unije i Švicarske Konfederacije o uvjetima sudjelovanja Švicarske Konfederacije u programu Mladi na djelu i programu djelovanja u području cjeloživotnog učenja (2007. - 2013.) (dalje u tekstu „Sporazum”) (4).
   Članak 2.
   Obavijesti predviđene u članku 3. i 5. Sporazuma u ime Unije dostavlja predsjednik Vijeća.
   Članak 3.
   Sporazum je vezan za Sporazum između Europske unije i njezinih država članica, s jedne strane, i Švicarske Konfederacije, s druge strane, o slobodnom kretanju osoba (5) (dalje u tekstu „Sporazum o slobodnom kretanju osoba”), koji je sklopljen Odlukom 2002/309/EZ, Euratom (6), Vijeća i Komisije, kako je predviđeno u članku 3. Sporazuma.
   Članak 4.
   Komisija je u slučaju otkaza Sporazuma ovlaštena dogovoriti se o posljedicama tog otkaza sa Švicarskom u skladu s člankom 3. Sporazuma.
   Članak 5.
   O stajalištu Unije u pogledu odluka Zajedničkog odbora Sporazuma o slobodnom kretanju osoba iz članka 4. Sporazuma (dalje u tekstu „Zajednički odbor”) odlučuje Komisija, ako su izmjene Priloga Sporazumu potrebne radi njihove prilagodbe izmjenama akata Unije navedenih u Sporazumu. O stajalištu Unije u pogledu svih ostalih odluka Zajedničkog odbora koje se tiču izmjena prilogâ Sporazumu Komisija odlučuje nakon savjetovanja s odborom programa Mladi na djelu i/ili odborom programa djelovanja u području cjeloživotnog učenja, u skladu s postupkom iz članka 9. stavka 2. Odluke br. 1719/2006/EZ i članka 10. stavka 2. Odluke br. 1720/2006/EZ.
   Članak 6.
   Ova Odluka stupa na snagu na dan njezina donošenja.

      Sastavljeno u Bruxellesu 31. siječnja 2011.

            Za Vijeće

            Predsjednik

         C. ASHTON

      (1)  SL L 327, 24.11.2006., str. 30.

      (2)  SL L 327, 24.11.2006., str. 45.

      (3)  SL L 87, 7.4.2010., str. 7.

      (4)  Sporazum je objavljen u SL L 87, 7.4.2010., str. 9., zajedno s Odlukom o potpisivanju i privremenoj primjeni.

      (5)  SL L 114, 30.4.2002., str. 6.

      (6)  SL L 114, 30.4.2002., str. 1.


title: 2013/549/EU: Odluka Europskog parlamenta od 17. travnja 2013. o razrješnici za izvršenje općeg proračuna Europske unije za financijsku godinu 2011., dio VIII. – Europski ombudsman

text:
               16.11.2013

               HR

               Službeni list Europske unije

               L 308/15

         ODLUKA EUROPSKOG PARLAMENTA
   od 17. travnja 2013.
   o razrješnici za izvršenje općeg proračuna Europske unije za financijsku godinu 2011., dio VIII. – Europski ombudsman
   (2013/549/EU)
   Ovaj će dokument biti objavljen u posebnom izdanju Službenog lista Europske unije na hrvatskom jeziku ako zadovolji potrebne uvjete


title: 2013/576/EU: Odluka Europskog parlamenta od 17. travnja 2013. o razrješnici za izvršenje proračuna Europske agencije za sigurnost hrane za financijsku godinu 2011.

text:
               16.11.2013

               HR

               Službeni list Europske unije

               L 308/42

         ODLUKA EUROPSKOG PARLAMENTA
   od 17. travnja 2013.
   o razrješnici za izvršenje proračuna Europske agencije za sigurnost hrane za financijsku godinu 2011.
   (2013/576/EU)
   Ovaj će dokument biti objavljen u posebnom izdanju Službenog lista Europske unije na hrvatskom jeziku ako zadovolji potrebne uvjete.


title: 2013/612/EU: Odluka Europskog parlamenta od 17. travnja 2013. o razrješnici za izvršenje proračuna Europske agencije za GNSS za financijsku godinu 2011.

text:
               16.11.2013

               HR

               Službeni list Europske unije

               L 308/78

         ODLUKA EUROPSKOG PARLAMENTA
   od 17. travnja 2013.
   o razrješnici za izvršenje proračuna Europske agencije za GNSS za financijsku godinu 2011.
   (2013/612/EU)
   Ovaj će dokument biti objavljen u posebnom izdanju Službenog lista Europske unije na hrvatskom jeziku ako zadovolji potrebne uvjete.


title: 2013/550/EU: Odluka Europskog parlamenta od 17. travnja 2013. o razrješnici za izvršenje općeg proračuna Europske unije za financijsku godinu 2011., dio IX. – Europski nadzornik za zaštitu podataka

text:
               16.11.2013

               HR

               Službeni list Europske unije

               L 308/16

         ODLUKA EUROPSKOG PARLAMENTA
   od 17. travnja 2013.
   o razrješnici za izvršenje općeg proračuna Europske unije za financijsku godinu 2011., dio IX. – Europski nadzornik za zaštitu podataka
   (2013/550/EU)
   Ovaj će dokument biti objavljen u Posebnom izdanju Službenog lista Europske unije na hrvatskom jeziku ako zadovolji potrebne uvjete.


title: Odluka Vijeća 2008/298/ZVSP od 7. travnja 2008. o izmjeni Odluke 2001/80/ZVSP o osnivanju Vojnog stožera Europske unije

text:
               18/Sv. 006

               HR

               Službeni list Europske unije

               83

         32008D0298

               L 102/25

               SLUŽBENI LIST EUROPSKE UNIJE

               07.04.2008.

      ODLUKA VIJEĆA 2008/298/ZVSP
   od 7. travnja 2008.
   o izmjeni Odluke 2001/80/ZVSP o osnivanju Vojnog stožera Europske unije
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28. stavak 1.,
   uzimajući u obzir Ugovor o osnivanju Europske zajednice, a posebno njegov članak 207. stavak 2.,
   budući da:

               (1)

               Vijeće je 22. siječnja 2001. donijelo Odluku 2001/80/ZVSP (1) (EUMS), čije su nadležnosti utvrđene u njezinu Prilogu.

               (2)

               Vijeće je 19. studenoga 2007. odobrilo skup četiriju mjera za poboljšanje sposobnosti EUMS-a da za operacije pod vodstvom EU-a vodi pravodobno vojno planiranje na strateškoj razini.

               (3)

               Za provedbu tih mjera potrebno je izmijeniti nadležnosti EUMS-a, a nakon ocjene provedbe tih mjera u tijeku je sveobuhvatan pregled nadležnosti.

               (4)

               Osim toga, nadležnosti EUMS-a trebale bi odražavati promjene koje su, od trenutka zadnje izmjene nadležnosti, uvedene u strukture i postupke Vijeća za upravljanje krizom.

               (5)

               Trebalo bi također izmijeniti Odluku 2001/80/ZVSP kako bi se uzelo u obzir donošenje Odluke Vijeća 2007/829/EZ od 5. prosinca 2007. o pravilima koja se primjenjuju na nacionalne stručnjake i vojno osoblje koji su upućeni Glavnom tajništvu Vijeća (2),

         ODLUČILO JE:
   Članak 1.
   Odluka 2001/80/ZVSP mijenja se kako slijedi:

               1.

               Članak 4. zamjenjuje sa sljedećim:
               „Članak 4.
               Članovi Vojnog stožera Europske unije podliježu pravilima utvrđenima u Odluci Vijeća 2007/829/EZ od 5. prosinca 2007. o pravilima koja se primjenjuju na nacionalne stručnjake i vojno osoblje koji su upućeni Glavnom tajništvu Vijeća (3).

               2.

               Prilog se zamjenjuje Prilogom ovoj Odluci.

         Članak 2.
   Ova Odluka proizvodi učinke od dana donošenja.
   Članak 3.
   Ova se odluka objavljuje u Službenom listu Europske unije.

      Sastavljeno u Luxembourgu 7. travnja 2008.

            Za Vijeće

            Predsjednik

         R. ŽERJAV

      (1)  SL. L 27, 30.1.2001., str. 7. Odluka kako je je izmijenjena Odlukom 2005/395/ZVSP (SL L 132, 26.5.2005., str. 17.).

      (2)  SL L 327, 13.12.2007., str. 10.

      (3)  SL L 327, 13.12.2007., str. 10.”;
   PRILOG
   NADLEŽNOSTI I ORGANIZACIJA VOJNOG STOŽERA EUROPSKE UNIJE (EUMS) (1)

   1.   Uvod

   Države članice EU-a odlučile su u Helsinkiju u okviru Vijeća osnovati nova stalna politička i vojna tijela koja Europskoj uniji omogućuju da preuzme punu odgovornost za zadaće sprečavanja sukoba i za upravljanje krizom, koje su utvrđene Ugovorom o Europskoj uniji. Kao što je to predviđeno u Helsinškom izvješću, EUMS „u okviru struktura Vijeća pruža vojno stručno znanje i potporu Zajedničkoj europskoj sigurnosnoj i vojnoj politici, (CESDP), uključujući i vođenje vojnih operacija za upravljanje krizom pod vodstvom EU-a”.
   Europsko vijeće je na svojem sastanku 12. i 13. prosinca 2003. pozdravilo dokument naslovljen „Europska obrana, savjetovanje NATO/EU, planiranje i operacije”. Europsko vijeće je 16. i 17. prosinca 2004. poduprlo detaljne prijedloge provedbe tog dokumenta.
   Vijeće je 19. studenoga 2007. pozdravilo izvješće glavnog tajnika/visokog predstavnika, (GT/VP), o sposobnosti Vojnog stožera EU-a da na strateškoj razini vodi pravodobno planiranje operacija pod vodstvom EU-a, što je Vijeće zatražilo u svibnju 2007., i odobrilo je preporuke provedbe četiriju mjera kao paketa, zajedno s djelovanjima prepoznatim u vojnom savjetu.
   Nadležnosti EUMS-a utvrđuju se kako slijedi:
   2.   Misija

   Vojni stožer zadužen je za rano upozoravanje, procjenu stanja i strateško planiranje misija i zadaća iz članka 17. stavka 2. Ugovora o Europskoj uniji, uključujući i one navedene u Europskoj strategiji za sigurnost.
   To također obuhvaća identifikaciju europskih nacionalnih i višenacionalnih snaga te provedbu politika i odluka u skladu sa smjernicama Vojnog odbora Europske unije (EUMC).
   3.   Uloga

               —

               Izvor je vojnog stručnog znanja EU-a.

               —

               Osigurava vezu između EUMC-a, s jedne strane, i vojnih izvora dostupnih EU-u, s druge strane, te osigurava pružanje vojnog stručnog znanja tijelima EU-a u skladu sa smjernicama EUMC-a.

               —

               Obavlja tri glavne operativne funkcije: rano upozoravanje, procjenu stanja i strateško planiranje.

               —

               Vodi rano planiranje dovoljno detaljno tako da, između ostalog, državama članicama omogući procjenu mogućeg doprinosa njihovih snaga te da EUMS-u osigura odgovarajuće stručno znanje tijekom postupka odlučivanja.

               —

               Osigurava rano planiranje. Planira, procjenjuje i daje preporuke u pogledu koncepta za upravljanje krizom i opće vojne strategije te provodi odluke i smjernice EUMC-a.

               —

               Pruža potporu EUMC-u u vezi s procjenom stanja i vojnih aspekata strateškog planiranja (2) nad svim misijama i zadaćama iz članka 17. stavka 2. Ugovora o Europskoj uniji, uključujući one utvrđene Europskom sigurnosnom strategijom, za sve slučajeve operacija pod vodstvom EU-a, bez obzira koristi li imovinu EU-a i snage NATO-a.

               —

               Pruža potporu, (na zahtjev GT-a/VP-a ili PSO-a), privremenim misijama u trećim zemljama ili međunarodnim organizacijama, s ciljem pružanja, prema potrebi, savjeta i pomoći u pogledu vojnih aspekata sprečavanja sukoba, upravljanja krizom i stabilizacije nakon sukoba.

               —

               Doprinosi procesu razrade, procjene i preispitivanja ciljeva sposobnosti, uzimajući u obzir potrebu, za one države članice na koje se to odnosi, osiguravanja usklađenosti s Procesom planiranja obrane (DPP) NATO-a i Procesom planiranja i preispitivanja (PARP) Partnerstva za mir, (PfP), u skladu s dogovorenim postupcima.

               —

               Djeluje u uskoj koordinaciji s Europskom obrambenom agencijom.

               —

               Odgovoran je za praćenje, ocjenu i preporuke u pogledu osposobljavanja, vježbi i interoperabilnosti snaga i sposobnosti koje su države članice stavile na raspolaganje EU-u.

               —

               Održava sposobnost za pojačanje nacionalnog sjedišta određenog za vođenje autonomne operacije EU-a.

               —

               Odgovara za stvaranje sposobnosti planiranja i vođenja autonomnih operacija EU-a te održava sposobnost unutar EUMS-a za brzo osnivanje sjedišta operacija za konkretnu operaciju, posebno ako se traži civilno/vojni odgovor i ako nije utvrđeno nacionalno sjedište, nakon što Vijeće, na temelju savjeta EUMS-a, donese odluku o takvoj operaciji.

         4.   Zadaće

               —

               Osigurava vojno stručno znanje GT-u/VP-u i tijelima EU-a, u skladu sa smjernicama EUMC-a.

               —

               Prati potencijalne krize oslanjajući se na odgovarajuće nacionalne i višenacionalne snage obavještajnih službi.

               —

               Surađuje sa Zajedničkim situacijskim centrom u području razmjene podataka, a u skladu s dogovorom o Kapacitetu pojedinačne obavještajne analize.

               —

               Provodi prethodno vojno planiranje na strateškoj razini.

               —

               Vodi rano planiranje dovoljno detaljno tako da, između ostalog, državama članicama omogući procjenu mogućeg doprinosa njihovih snaga te da EUMS-u osigura odgovarajuće stručno znanje tijekom postupka odlučivanja.

               —

               Utvrđuje i popisuje europske nacionalne i višenacionalne snage za operacije pod vodstvom EU-a koje surađuju s NATO-om.

               —

               Doprinosi razvoju i pripremi, (uključujući osposobljavanje i uvježbavanje), nacionalnih i višenacionalnih snaga koje su države članice stavile na raspolaganje EU-u. Načini odnosa s NATO-om utvrđeni su u odgovarajućim dokumentima.

               —

               Organizira i koordinira postupke s nacionalnim i višenacionalnim sjedištima, uključujući sjedišta NATO-a koja su dostupna EU-u, osiguravajući, koliko god je to moguće, usklađenost s postupcima NATO-a.

               —

               Doprinosi vojnim aspektima dimenzije ESDP-a u borbi protiv terorizma.

               —

               Doprinosi razvoju koncepata, doktrine, planova i postupaka za uporabu vojne imovine i sposobnosti za operacije upravljanja situacijama prirodnih katastrofa ili katastrofa izazvanih ljudskim djelovanjem.

               —

               Programira, planira, provodi i ocjenjuje vojne aspekte postupaka EU-a za upravljanje krizom, uključujući izvršavanje postupaka EU-a/NATO-a.

               —

               Sudjeluje u financijskoj procjeni operacija i vježbi.

               —

               Povezuje se s nacionalnim i višenacionalnim sjedištima višenacionalnih snaga.

               —

               Uspostavlja stalne odnose s NATO-om a u skladu sa „stalnim dogovorima EU-a/NATO-a”.

               —

               Domaćin je NATO-ovoj ekipi za vezu pri EUMS-u i održava Ćeliju EU-a u SHAPE-u u skladu s Izvješćem Predsjedništva o ESOP-u koje je Vijeće usvojilo 13. prosinca 2004.

               —

               Uspostavlja odgovarajuće veze s utvrđenim korespondentima u okviru UN-a, kao i s drugim međunarodnim organizacijama, uključujući OESS i AU, podložno suglasnosti tih organizacija.

               —

               Doprinosi potrebnom sveobuhvatnom procesu učenja na temelju iskustva.

               —

               Izvodi strateško krizno planiranje na inicijativu GT-a/VP-a ili PSO-a.

               —

               Doprinosi razvoju korpusa doktrine/koncepata, stjecanju iskustava od civilno/vojnih operacija i vježbi.

               —

               Priprema koncepte i postupke za središte operacija EU-a i osigurava dostupnost i spremnost ljudskosti, objekata i opreme središta operacija za operacije, vježbe i osposobljavanje.

               —

               Održava, ažurira i zamjenjuje opremu središta operacija EU-a te održava objekte.

         (a)   Dodatne zadaće u upravljanju krizom

               —

               Zahtijeva i obrađuje posebne podatke od obavještajnih organizacija i druge važne informacije iz svih dostupnih izvora.

               —

               Pruža potporu EUMC-u u njegovim doprinosima Inicijalnim smjernicama i direktivama za planiranje PSO-a.

               —

               Razvija i određuje red prvenstva vojnih strateških opcija kao temelj za vojni savjet koji EUMC daje PSO-u:

                           —

                           definiranjem početnih širokih opcija,

                           —

                           korištenjem, prema potrebi, potpore planiranju iz vanjskih izvora koji će analizirati te nadalje podrobnije razviti te opcije,

                           —

                           ocjenjivanjem rezultata ovog podrobnijeg posla i naručivanjem cjelokupnog daljnjeg posla koji bi mogao biti potreban,

                           —

                           predočavanjem EUMC-u cjelokupne procjene, naznačujući, prema potrebi, prioritete i preporuke.

               —

               Utvrđuje, u suradnji s nacionalnim osobljem za planiranje i, prema potrebi, s NATO-om, snage koje bi mogle sudjelovati u mogućim operacijama pod vodstvom EU-a.
               Pomaže zapovjedniku operacije u tehničkim razmjenama s trećim zemljama nudeći vojne doprinose operacija, a pod vodstvom EU-a i u pripremama konferencije za stvaranje snaga.

               —

               I dalje nadzire krizne situacije.

               —

               Na zahtjev koji DGE upućuje DGEUMS-u osigurava pomoć političko-vojnom strateškom planiranju odgovora na krize koje se provodi u okviru odgovornosti DGE-a (priprema CMC-a, zajedničke akcije itd.).

               —

               Na zahtjev koji DGE upućuje DGEUMS-u osigurava pomoć strateškom planiranju odgovora na krizu koje se provodi u okviru odgovornosti DGE-a (Misija za utvrđivanje činjenica, CMC).

               —

               Doprinosi strateškom planiranju odgovora na krizu za zajedničke civilno/vojne operacije pomoću razvoja strateških opcija koje su predviđene u postupcima za upravljanje krizama. Ovo je planiranje u okviru izravne odgovornost DGEUMS-a i DCPCC-a te sveobuhvatne nadležnosti GT-a/VP-a.

               —

               Na zahtjev koji DCPCC-a upućuje DGEUMS-u osigurava pomoć civilnom strateškom planiranju za upravljanje krizom koje se provodi u okviru odgovornosti DCPCC-a.

         (b)   Dodatne zadaće tijekom operacija

               —

               EUMS putem „sposobnosti motrenja” 24 sata/7 dana osigurava sposobnost praćenja svih misija i operacija ESDP-a radi osiguravanja sustavnog protoka podataka koji su specifični za operaciju.

               —

               EUMS, djelujući u skladu sa smjernicama EUMC-a, neprestano prati sve vojne aspekte operacija. Provodi stratešku analizu u vezi s određenim zapovjednikom operacije kako bi pružio podršku EUMC-u u njegovoj savjetodavnoj ulozi PSO-a koji je zadužen za strateško vodstvo.

               —

               U kontekstu političkih i operativnih razvoja, osigurava nove opcije EUMC-u kao temelj za vojne aspekte koje EUMC pruža PSO-u.

               —

               Doprinosi ključnoj pojačanoj jezgri te daljnjem povećanju, prema potrebi, središta operacija EU-a.

               —

               Osigurava trajnu ključnu jezgru središtu operacija EU-a.

               —

               Pomaže u koordinaciji civilnih operacija. Takve se operacije planiraju i provode u okviru DCPCC-a. Ono pomaže u planiranju, podršci, (uključujući moguću uporabu vojnih sredstava), i provođenju civilnih operacija (strateška razina ostaje u okviru DGE-a IX.).

         5.   Organizacija

               —

               EUMS radi pod vojnom upravom EUMC-a, kojem podnosi izvješća.

               —

               Odjel Tajništva Vijeća izravno je povezan s GT-om/VP-om i djeluje u uskoj suradnji s drugim odjelima Glavnog tajništva Vijeća.

               —

               Na čelu mu je DGEUMS, časnik s trima zvjezdicama.

               —

               Sastoji se od osoblja upućenog iz država članica koje djeluju u međunarodnom svojstvu, u skladu s pravilima koja se primjenjuju na nacionalne stručnjake i vojno osoblje upućeno u Glavno tajništvo Vijeća, kao i službenika unutar Glavnog tajništva Vijeća i službenika koje je uputila Komisija. S ciljem poboljšanja procesa selekcije EUMS-a, države članice potiču se da predlože više od jednog kandidata za svako mjesto za koje se prijavljuju.

               —

               S ciljem rješavanja punog opsega misija i zadaća EUMS je organiziran kako je određeno u Dodatku „A”.

               —

               U situacijama upravljanja krizom, EUMS može osnovati Grupe za planiranje i upravljanje koristeći vlastito stručno znanje, ljudske snage i infrastrukturu. Nadalje, ono može, prema potrebi, putem EUMC-a zatražiti ljudstvo, za privremeno povećavanje, od država članica EU-a.

               —

               EUMC putem DGEMUS-a pruža upute za vojne djelatnosti koje obavlja EUMS u okviru civilnog upravljanja krizom. Doprinosi EUMS-a civilnim aspektima upravljanja krizom ostaju pod funkcionalnom odgovornošću DGE-a IX. za sve djelatnosti, (planiranje, Misije za utvrđivanje činjenica itd.), uključujući razvoj CMC-a i, ako je to primjereno, CSO-a/PSO-a. Kad se jednom donese odluka o pokretanju misije, doprinosi potpadaju pod funkcionalnu odgovornost DCPCC-a. Izvješćivanje CIVCOM-a o tim djelatnostima provodi se u skladu s uspostavljenim postupcima o civilnim aspektima upravljanja krizom.

         6.   Odnosi s trećim zemljama

   Odnosi između EUMS-a i europskih članica NATO-a koje nisu članice EU-a, ostalih trećih država i kandidata za pristupanje EU-u utvrđeni su u odgovarajućim dokumentima o odnosima EU-a s trećim zemljama.

      (1)  Za kratice vidjeti Dodatak B.

      (2)  Definicije:

               Strateško planiranje: djelatnosti planiranja koje počinju u najkraćem mogućem roku nakon prepoznavanja ili pojave moguće krize, a završavaju u trenutku kad politička tijela EU-a odobre vojnu stratešku opciju ili skup vojnih strateških opcija. Strateški proces obuhvaća vojnu procjenu situacije, definiranje političkog/vojnog okvira i razvoj vojnih strateških opcija.

               Vojna strateška opcija: moguća vojna akcija osmišljena za postizanje političkih/vojnih ciljeva naznačenih u političkom/vojnom okviru. Vojna strateška opcija će opisati nacrt vojnog rješenja, potrebne resurse i ograničenja te preporuke za izbor zapovjednika operacija i sjedišta operacija.

         Dodatak A

      SHEMA ORGANIZACIJE EUMS-a

   Dodatak B

      KRATICE

      A

   ADMIN – Odsjek za upravu (Administration Branch)
   AU – Afrička unija (African Union)

      C

   CESDP – Zajednička europska sigurnosna i obrambena politika (Common European Security and Defence Policy)
   CEUMC – Predsjednik Vojnog odbora Europske unije (Chairman of the European Union Military Committee)
   CPCC – Sposobnost za civilno planiranje i vođenje (Civilian Planning and Conduct Capability)
   CIS – Odsjek komunikacijskih i informacijskih sustava (Communications and Information Systems Division)
   CIS POL/REQ – Politika i potrebe vezane za komunikacijske i informacijske sustave Communications and Information Systems Policy and Requirements
   CIV/MIL CELL – Civilno/vojna ćelija (Civilian/Military Cell)
   CIV/MIL STRAT PLAN–Odsjek za strateško planiranje Civilno/Vojne ćelije Civilian Military Cell Strategic Planning Branch
   CIVCOM – Odbor za civilne aspekte upravljanja krizom (Committee for Civilian Aspects of Crisis Management)
   CMC – Koncept upravljanja krizom (Crisis Management Concept)
   CMC SPT Podrška predsjedniku Vojnog odbora Europske unije (Support to Chairman of the European Union Military Committee)
   COMMS & IS – Uprava za komunikacijske i informacijske sustave (Communications and Information Systems Directorate)
   CONOPS – Koncept operacija (Concept of Operations)
   CRISIS RESP/CURRENT OPS – Odsjek za odgovor na krizu i tekuće operacije (Crisis Response and Current Operations Branch)
   CSO – Civilna strateška opcija (Civilian Strategic Option)

      D

   DDG – Zamjenik glavnog direktora (Deputy Director-General)
   DGEMUS – Glavni direktor Vojnog stožera Europske unije (Director-General of the European Union Military Staff)
   DCPCC – Direktor Sposobnosti za civilno planiranje i vođenje (Director Civilian Planning and Conduct Capability)
   DPP – Proces planiranja obrane (Defence Planning Process)

      E

   ESDP – Europska sigurnosna i obrambena politika (European Security and Defence Policy)
   EUMC – Vojni odbor Europske unije (European Union Military Committee)
   EUMS – Vojni stožer Europske unije (European Union Military Staff)
   EU CELL (SHAPE) – Ćelija Europske unije u okviru SHAPE-a (European Union Cell at SHAPE)
   EX/TRN/ANL – Odsjek za vježbe, osposobljavanje i analizu (Exercises and Training Analysis Branch)

      I

   INT POLICY – Odsjek za politiku obavještajne službe (Intelligence Policy Branch)
   INT PRODUCTION – Odsjek za obavještajnu proizvodnju (Intelligence Production Branch)
   INT REQ – Zahtjev za obavještavanjem (Intelligence Requirement)
   IT SUPPORT – Odsjek za podršku informacijske tehnologije (Information Technology Support Branch)

      L

   LEGAL – Pravni savjetnik (Legal Adviser)
   LOG POLICY – Odsjek za politiku logističke službe (Logistics Policy Branch)

      M

   MAP – Odsjek za vojno ocjenjivanje i planiranje (Military Assessment and Planning Branch)

      O

   OCPS – Stalno osoblje sjedišta operacija (Operations Centre Permanent Staff)
   OESS – Organizacija za europsku sigurnost i suradnju (Organisation for Security and Cooperation in Europe)
   OHQ – Glavno sjedište operacija (Operations Headquarters)
   OP CENTRE PERM STAFF–Stalno osoblje sjedišta operacija (Operations Centre Permanent Staff)
   OPLAN – Plan operacija (Operations Plan)
   OPSOEN – Sjedište operacija (Operations Centre)

      P

   PARP – Proces planiranja i raščlambe (Planning and Revue Process)
   PfP – Partnerstvo za mir (Partnership for Peace)
   POL – Odsjek za politiku (Policy Branch)
   PSO – Odbor za politiku i sigurnost (Political and Security Committee)
   PSO – Strateška opcija policije (Police Strategic Option)

      T

   TEU – Ugovor o Europskoj uniji (Treaty of the European Union)


title: 2007/820/EZ: Odluka Vijeća od 8. studenoga 2007. o sklapanju Sporazuma između Europske zajednice i Bosne i Hercegovine o ponovnom prihvatu osoba bez dozvole boravka

text:
               11/Sv. 128

               HR

               Službeni list Europske unije

               143

         32007D0820

               L 334/65

               SLUŽBENI LIST EUROPSKE UNIJE

         ODLUKA VIJEĆA
   od 8. studenoga 2007.
   o sklapanju Sporazuma između Europske zajednice i Bosne i Hercegovine o ponovnom prihvatu osoba bez dozvole boravka
   (2007/820/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 63. točku 3. podtočku (b), u vezi s prvom rečenicom članka 300. stavka 2. prvog podstavka i člankom 300. stavkom 3. prvim podstavkom,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               Komisija je u ime Europske zajednice pregovorima dogovorila Sporazum s Bosnom i Hercegovinom o ponovnom prihvatu osoba bez dozvole boravka.

               (2)

               Sporazum je u ime Europske zajednice potpisan 18. rujna 2007., podložno njegovom mogućem kasnijem sklapanju, u skladu s Odlukom Vijeća donesenom 18. rujna 2007.

               (3)

               Sporazum bi trebalo odobriti.

               (4)

               Sporazumom se osniva Zajednički odbor za ponovni prihvat koji može donijeti svoj poslovnik. Primjereno je osigurati pojednostavnjeni postupak za utvrđivanje stajališta Zajednice u tom slučaju.

               (5)

               Ujedinjena Kraljevina, u skladu s člankom 3. Protokola o stajalištu Ujedinjene Kraljevine i Irske, koji je priložen Ugovoru o Europskoj uniji i Ugovoru o osnivanju Europske zajednice, obavijestila je o svojoj želji da sudjeluje u donošenju i primjeni ove Odluke.

               (6)

               U skladu s člancima 1. i 2. Protokola o stajalištu Ujedinjene Kraljevine i Irske, koji je priložen Ugovoru o Europskoj uniji i Ugovoru o osnivanju Europske zajednice, te ne dovodeći u pitanje članak 4. navedenog Protokola, Irska ne sudjeluje u donošenju ove Odluke i ista nije obvezujuća niti se ne primjenjuje na nju.

               (7)

               U skladu s člancima 1. i 2. Protokola o stajalištu Danske, koji je priložen Ugovoru o Europskoj uniji i Ugovoru o osnivanju Europske zajednice, Danska ne sudjeluje u donošenju ove Odluke i ista nije obvezujuća niti se ne primjenjuje na nju,

         ODLUČILO JE:
   Članak 1.
   Ovim se u ime Zajednice odobrava Sporazum između Europske zajednice i Bosne i Hercegovine o ponovnom prihvatu osoba bez dozvole boravka.
   Tekst Sporazuma priložen je ovoj Odluci.
   Članak 2.
   Predsjednik Vijeća daje obavijest predviđenu u članku 22. stavku 2. Sporazuma (2).
   Članak 3.
   Komisija predstavlja Zajednicu u Zajedničkom odboru za ponovni prihvat koji je osnovan člankom 18. Sporazuma.
   Članak 4.
   Stajalište Zajednice unutar Zajedničkog odbora za ponovni prihvat u pogledu donošenja njegovog poslovnika u skladu s člankom 18. stavkom 5. Sporazuma utvrđuje Komisija nakon savjetovanja s posebnim odborom kojeg imenuje Vijeće.
   Članak 5.
   Ova se Odluka objavljuje u Službenom listu Europske unije.

      Sastavljeno u Bruxellesu 8. studenoga 2007.

            Za Vijeće

            Predsjednik

         R. PEREIRA

      (1)  Mišljenje doneseno 24. listopada 2007. (još nije objavljeno u Službenom listu).

      (2)  Datum stupanja na snagu Sporazuma objavit će Glavno tajništvo Vijeća u Službenom listu Europske unije.


title: Odluka (EU) 2015/738 Europskog parlamenta i Vijeća od 29. travnja 2015. o mobilizaciji Europskog fonda za prilagodbu globalizaciji (zahtjev EGF/2014/017 FR/Mory-Ducros, iz Francuske)

text:
               8.5.2015

               HR

               Službeni list Europske unije

               L 117/47

         ODLUKA (EU) 2015/738 EUROPSKOG PARLAMENTA I VIJEĆA
   od 29. travnja 2015.
   o mobilizaciji Europskog fonda za prilagodbu globalizaciji (zahtjev EGF/2014/017 FR/Mory-Ducros, iz Francuske)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006, (1) a posebno njezin članak 15. stavak 4.,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (2), a posebno njegovu točku 13.,
   uzimajući u obzir prijedlog Europske komisije,
   budući da:

               (1)

               Europski fond za prilagodbu globalizaciji (EGF) osnovan je radi pružanja potpore otpuštenim radnicima i samozaposlenim osobama koje su prestale sa svojom djelatnošću zbog velikih strukturnih promjena u tokovima svjetske trgovine prouzročenih globalizacijom, zbog nastavka svjetske financijske i gospodarske krize razmatrane Uredbom (EZ) br. 546/2009 Europskog parlamenta i Vijeća (3), ili zbog nove svjetske financijske i gospodarske krize te kako bi im se pomoglo pri ponovnom uključivanju na tržište rada.

               (2)

               Člankom 12. Uredbe Vijeća (EU, Euratom) br. 1311/2013 (4) omogućuje se mobilizacija EGF-a do godišnje gornje granice od 150 milijuna EUR (u cijenama iz 2011.).

               (3)

               Francuska je 6. listopada 2014. podnijela zahtjev za mobilizaciju EGF-a slijedom otpuštanja u poduzeću Mory-Ducros SAS u Francuskoj te ga dopunila dodatnim podacima kako je predviđeno člankom 8. stavkom 3. Uredbe (EU) br. 1309/2013. Taj je zahtjev u skladu s uvjetima za određivanje financijskog doprinosa iz EGF-a utvrđenima člankom 13. Uredbe (EU) br. 1309/2013.

               (4)

               EGF-a bi stoga trebalo mobilizirati radi pružanja financijskog doprinosa u iznosu od 6 052 200 EUR za zahtjev koji je podnijela Francuska,

         DONIJELI SU OVU ODLUKU:
   Članak 1.
   U okviru općeg proračuna Europske unije za financijsku godinu 2015. mobilizira se Europski fond za prilagodbu globalizaciji kako bi se pružio iznos od 6 052 200 EUR u odobrenim sredstvima za preuzimanje obveza i odobrenim sredstvima za plaćanja.
   Članak 2.
   Ova Odluka objavljuje se u Službenom listu Europske unije.

      Sastavljeno u Strasbourgu 29. travnja 2015.

            Za Europski parlament

            Predsjednik

         M. SCHULZ

            Za Vijeće

            Predsjednica

         Z. KALNIŅA-LUKAŠEVICA

      (1)  SL L 347, 20.12.2013., str. 855.

      (2)  SL C 373, 20.12.2013., str. 1.

      (3)  Uredba (EZ) br. 546/2009 Europskog parlamenta i Vijeća od 18. lipnja 2009. o izmjeni Uredbe (EZ) br. 1927/2006 o uspostavi Europskog fonda za prilagodbe globalizaciji (SL L 167, 29.6.2009., str. 26.).

      (4)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020. (SL L 347, 20.12.2013., str. 884.).


title: Odluka Europskog odbora za sistemske rizike оd 12. listopada 2016. o izmjeni Odluke ESRB/2011/1 o donošenju Poslovnika Europskog odbora za sistemske rizike (ESRB/2016/13)

text:
               25.11.2016

               HR

               Službeni list Europske unije

               C 437/8

         ODLUKA EUROPSKOG ODBORA ZA SISTEMSKE RIZIKE
   оd 12. listopada 2016.
   o izmjeni Odluke ESRB/2011/1 o donošenju Poslovnika Europskog odbora za sistemske rizike
   (ESRB/2016/13)
   (2016/C 437/05)
   OPĆI ODBOR EUROPSKOG ODBORA ZA SISTEMSKE RIZIKE,
   uzimajući u obzir Uredbu (EU) br. 1092/2010 Europskog parlamenta i Vijeća od 24. studenoga 2010. o makrobonitetnom nadzoru financijskog sustava i osnivanju Europskog odbora za sistemske rizike (1), a osobito njezin članak 6. stavak 4.,
   uzimajući u obzir Uredbu Vijeća (EU) br. 1096/2010 od 17. studenoga 2010. o dodjeljivanju posebnih zadaća Europskoj središnjoj banci u vezi s funkcioniranjem Europskog odbora za sistemske rizike (2),
   budući da:

               (1)

               Upozorenja i preporuke koje izdaje Europski odbor za sistemske rizike (ESRB) su pravni instrumenti koji se na prikladan način priopćavaju njihovim adresatima. Člankom 19. stavkom 2. Odluke ESRB/2011/1 Europskog odbora za sistemske rizike (3) zahtijeva se od predsjednika ESRB-a da potpisuje upozorenja i preporuke.

               (2)

               Ubuduće bi upozorenja i preporuke ESRB-a trebao potpisivati voditelj Tajništva ESRB-a, radi potvrde da su u skladu s odlukom Općeg odbora.

               (3)

               Odluku ESRB/2011/1 trebalo bi stoga na odgovarajući način izmijeniti,

         DONIO JE OVU ODLUKU:
   Jedini članak
   Izmjene
   Odluka ESRB/2011/1 mijenja se kako slijedi:

               1.

               u članku 5. stavak 4. zamjenjuje se sljedećim:
               „4.   Predsjednik ESRB-a dostavlja nacrt zapisnika članovima Općeg odbora radi davanja primjedbi i odobrenja u pisanom obliku najkasnije dva tjedna nakon sjednice ili, ako to nije moguće, na sljedećoj sjednici. Voditelj tajništva ESRB-a potpisuje zapisnik nakon što je odobren.”;

               2.

               u članku 10. stavak 3. zamjenjuje se sljedećim:
               „3.   Voditelj Tajništva ESRB-a priprema nacrt zapisnika o ishodu sjednice Upravljačkog odbora i dostavlja ga radi davanja primjedbi i odobrenja članovima Upravljačkog odbora u pisanom postupku, u pravilu prije sljedeće sjednice Općeg odbora. Zapisnik o ishodu sjednice potpisuje voditelj Tajništva ESRB-a.”;

               3.

               u članku 19. stavak 2. zamjenjuje se sljedećim:
               „2.   Upozorenja i preporuke donosi Opći odbor te ih potpisuje voditelj Tajništva ESRB-a, radi potvrde da su u skladu s odlukom Općeg odbora.”.

      Sastavljeno u Frankfurtu na Majni 12. listopada 2016..

            Predsjednik ESRB-a

         Mario DRAGHI

      (1)  SL L 331, 15.12.2010., str. 1.

      (2)  SL L 331, 15.12.2010., str. 162.

      (3)  Odluka ESRB/2011/1 Europskog odbora za sistemske rizike od 20. siječnja 2011. o donošenju Poslovnika Europskog odbora za sistemske rizike (SL C 58, 24.2.2011., str. 4.).


title: 2013/474/EU: Odluka Vijeća od 23. rujna 2013. o imenovanju triju čeških članova i dvaju čeških zamjenika članova Odbora regija

text:
               27.9.2013

               HR

               Službeni list Europske unije

               L 255/18

         ODLUKA VIJEĆA
   od 23. rujna 2013.
   o imenovanju triju čeških članova i dvaju čeških zamjenika članova Odbora regija
   (2013/474/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 305.,
   uzimajući u obzir prijedlog češke vlade,
   budući da:

               (1)

               Vijeće je 22. prosinca 2009. i 18. siječnja 2010. donijelo Odluke 2009/1014/EU (1) i 2010/29/EU (2) o imenovanju članova i zamjenika članova Odbora regija za razdoblje od 26. siječnja 2010. do 25. siječnja 2015.

               (2)

               Mjesta triju članova u Odboru regija slobodna su po isteku mandata g. Stanislava EICHLERA, g. Jaroslava PALASA i gđe Jane VAŇHOVĖ. Mjesta dvaju zamjenika članova u Odboru regija slobodna su po isteku mandata g. Radka MARTÍNEKA i g. Martina TESAŘÍKA.

         DONIJELO JE OVU ODLUKU:
   Članak 1.
   Ovime se u Odbor regija imenuju sljedeće osobe do kraja tekućeg mandata, koji istječe 25. siječnja 2015.:

               a)

               kao članovi:

                           —

                           gđa Jana VAŇHOVÁ, Náměstkyně hejtmana Ústeckého kraje

                           —

                           g. Martin PŮTA, Hejtman Libereckého kraje

                           —

                           g. Miroslav NOVÁK, Hejtman Moravskoslezského kraje

                     te

               b)

               kao zamjenici članova:

                           —

                           dr. Martin NETOLICKÝ, Ph.D., Hejtman Pardubického kraje

                           —

                           g. Jiří ROZBOŘIL, Hejtman Olomouckého kraje.

         Članak 2.
   Ova Odluka stupa na snagu na dan donošenja.

      Sastavljeno u Bruxellesu 23. rujna 2013.

            Za Vijeće

            Predsjednik

         V. JUKNA

      (1)  SL L 348, 29.12.2009., str. 22.

      (2)  SL L 12, 19.1.2010., str. 11.


title: 2008/195/EZ: Odluka Vijeća od 18. veljače 2008. o sklapanju Sporazuma između Europske zajednice i Kirgiske Republike o određenim aspektima zračnog prometa

text:
               11/Sv. 120

               HR

               Službeni list Europske unije

               116

         32008D0195

               L 060/29

               SLUŽBENI LIST EUROPSKE UNIJE

         ODLUKA VIJEĆA
   od 18. veljače 2008.
   o sklapanju Sporazuma između Europske zajednice i Kirgiske Republike o određenim aspektima zračnog prometa
   (2008/195/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno članak 80. stavak 2. zajedno s člankom 300. stavkom 2. prvom rečenicom prvog podstavka i člankom 300. stavkom 3. prvim podstavkom,
   uzimajući u obzir prijedlog Komisije,
   uzimajući u obzir mišljenje Europskog parlamenta,
   budući da:

               (1)

               Vijeće je 5. lipnja 2003. ovlastilo Komisiju da s trećim zemljama započne pregovore o zamjeni određenih odredaba postojećih bilateralnih sporazuma, sporazumom Zajednice.

               (2)

               Komisija je u ime Zajednice u pregovorima s Kirgiskom Republikom dogovorila Sporazum o određenim aspektima usluga u zračnom prometu (Sporazum) u skladu s mehanizmima i direktivama u Prilogu Odluci Vijeća kojom se Komisija ovlašćuje započeti pregovore s trećim zemljama, o zamjeni određenih odredaba postojećih bilateralnih sporazuma, sporazumom Zajednice.

               (3)

               Sporazum je potpisan u ime Zajednice, pod uvjetom njegova mogućeg kasnijeg sklapanja u skladu s Odlukom Vijeća 2007/470/EZ (1).

               (4)

               Sporazum bi trebalo odobriti,

         ODLUČILO JE:
   Članak 1.
   Odobrava se u ime Zajednice Sporazum između Europske zajednice i Kirgiske Republike o određenim aspektima usluga u zračnom prometu.
   Članak 2.
   Predsjednik Vijeća ovlašten je imenovati osobu opunomoćenu za davanje obavijesti iz članka 9. stavka 1. Sporazuma.

      Sastavljeno u Bruxellesu 18. veljače 2008.

            Za Vijeće

            Predsjednik

         D. RUPEL

      (1)  SL L 179, 7.7.2007., str. 38.


title: Odluka Vijeća (ZVSP) 2017/632 od 3. travnja 2017. o izmjeni Odluke 2014/129/ZVSP o promicanju Europske mreže neovisnih skupina za strateško promišljanje o neširenju oružja kao potpora provedbi Strategije EU-a za sprečavanje širenja oružja za masovno uništenje

text:
               4.4.2017

               HR

               Službeni list Europske unije

               L 90/10

         ODLUKA VIJEĆA (ZVSP) 2017/632
   od 3. travnja 2017.
   o izmjeni Odluke 2014/129/ZVSP o promicanju Europske mreže neovisnih skupina za strateško promišljanje o neširenju oružja kao potpora provedbi Strategije EU-a za sprečavanje širenja oružja za masovno uništenje
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28. stavak 1. i članak 31. stavak 1.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 10. ožujka 2014. donijelo Odluku 2014/129/ZVSP (1).

               (2)

               Odlukom 2014/129/ZVSP za projekte koji obuhvaćaju posebne aktivnosti predviđeno je provedbeno razdoblje u trajanju od 36 mjeseci, od datuma sklapanja sporazuma o financiranju sklopljenog između Komisije i provedbenog subjekta („Konzorcij EU-a za neširenje oružja”).

               (3)

               Konzorcij EU-a za neširenje oružja zatražio je 9. prosinca 2016. odobrenje Unije za produljenje tog provedbenog razdoblja do 2. srpnja 2017. radi omogućivanja nastavka provedbe aktivnosti nakon provedbenog razdoblja u trajanju od 36 mjeseci.

               (4)

               Nastavak posebnih aktivnosti, kao što ga je zatražio Konzorcij EU-a za neširenje oružja, može se provesti bez ikakvog utjecaja na resurse.

               (5)

               Odluku 2014/129/ZVSP trebalo bi stoga na odgovarajući način izmijeniti produljenjem njezina trajanja radi omogućivanja potpune provedbe aktivnosti navedenih u toj odluci,

         DONIJELO JE OVU ODLUKU:
   Članak 1.
   Odluka 2014/129/ZVSP mijenja se kako slijedi:

               1.

               Članak 1. stavak 3. točka (a) zamjenjuje se sljedećim:

                           „(a)

                           osiguravanje sredstava za organizaciju četiri godišnja sastanka savjetovanja i do osam ad hoc seminara za stručnjake i stručnjake iz prakse o nizu pitanja u području neširenja i razoružanja koja uključuju nekonvencionalno i konvencionalno oružje, s ciljem podnošenja izvješća i/ili preporuka predstavnicima VP-a;”.

               2.

               Članak 5. stavak 2. zamjenjuje se sljedećim:
               „2.   Ona prestaje važiti 2. srpnja 2017.”.

               3.

               Prilog se mijenja kako slijedi:

                           (a)

                           odjeljak 3.1. zamjenjuje se sljedećim:„3.1.
                              Projekt 1.: Organizacija četiri godišnja sastanaka savjetovanja i do osam ad hoc seminara za diplomatske dužnosnike i znanstvene stručnjake s izvješćem i/ili preporukama”;

                           (b)

                           prva rečenica odjeljka 3.1.3. zamjenjuje se sljedećim:
                           „U projektu se predviđa organizacija četiri godišnja savjetovanja i do osam ad hoc stručnih seminara, uz pripremu povezanih izvješća i/ili preporuka.”;

                           (c)

                           u odjeljku 3.2.3. dodaje se sljedeća alineja:

                                       „—

                                       Pripremne aktivnosti za osiguravanje logistike za sljedeću godišnju konferenciju.”;

                           (d)

                           odjeljak 4. zamjenjuje se sljedećim:
                           „4.   Trajanje

                           Ova Odluka prestaje važiti 2. srpnja 2017.”.

         Članak 2.
   Ova Odluka stupa na snagu na dan donošenja.

      Sastavljeno u Luxembourgu 3. travnja 2017.

            Za Vijeće

            Predsjednica

         F. MOGHERINI

      (1)  Odluka Vijeća 2014/129/ZVSP od 10. ožujka 2014. o promicanju Europske mreže neovisnih skupina za strateško promišljanje o neširenju oružja kao potpora provedbi Strategije EU-a za sprečavanje širenja oružja za masovno uništenje (SL L 71, 12.3.2014., str. 3.).


title: 2003/631/EZ: Odluka Vijeća od 25. kolovoza 2003. o usvajanju mjera vezanih za Liberiju na temelju članka 96. Sporazuma o partnerstvu AKP-EZ-a u slučaju od osobite žurnosti

text:
               11/Sv. 114

               HR

               Službeni list Europske unije

               220

         32003D0631

               L 220/3

               SLUŽBENI LIST EUROPSKE UNIJE

         ODLUKA VIJEĆA
   od 25. kolovoza 2003.
   o usvajanju mjera vezanih za Liberiju na temelju članka 96. Sporazuma o partnerstvu AKP-EZ-a u slučaju od osobite žurnosti
   (2003/631/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 300. stavak 2. drugi podstavak,
   uzimajući u obzir Unutarnji sporazum između predstavnika vlada država članica, koji su se sastali u okviru Vijeća, o potrebnim mjerama i postupcima za provedbu Sporazuma o partnerstvu AKP–EZ-a (1), a posebno njegov članak 3.,
   uzimajući u obzir prijedlog Komisije,
   budući da:

               (1)

               Odluka Vijeća 2002/274/EZ od 25. ožujka 2002. o završetku savjetovanja s Liberijom na temelju članaka 96. i 97. Sporazuma o partnerstvu AKP–EZ-a (2) predviđa usvajanje odgovarajućih mjera u smislu članka 96. stavka 2. točke (c) i članka 97. stavka 3. Sporazuma o partnerstvu AKP-EZ-a.

               (2)

               Vlada Liberije i dalje krši ključne elemente navedene u članku 9. Sporazuma o partnerstvu AKP-EZ-a i trenutačni uvjeti u Liberiji ne osiguravaju poštivanje ljudskih prava, demokratskih načela i vladavine prava.

               (3)

               Politička i sigurnosna situacija u Liberiji dramatično se pogoršala od dana usvajanja Odluke 2002/274/EZ. Ova situacija stoga čini slučaj od osobite žurnosti u smislu članka 96. stavka 2. točke (b) Sporazuma o partnerstvu AKP-EZ-a.

               (4)

               Stoga je potrebno preispitati uvjete pod kojima se sredstva namijenjena Liberiji mogu iskoristiti kako bi se pomoglo mirovnom procesu u Liberiji, a posebno kroz moguću potporu za mirovne operacije, demobilizaciju, program reintegracije, izgradnju institucija i obnavljanje demokratskih struktura,

         ODLUČILO JE:
   Članak 1.
   Ovime se usvajaju mjere navedene u priloženom prijedlogu pisma naslovljenom na ministra vanjskih poslova Liberije kao odgovarajuće mjere u slučaju od osobite žurnosti u smislu članka 96. stavka 2. točaka (b) i (c) Sporazuma o partnerstvu AKP-EZ-a. Ove mjere prestaju vrijediti 31. prosinca 2004. Taj datum ne isključuje ni jedan poseban datum isteka sadržan u financijskim instrumentima pokrivenim ovom Odlukom.
   Članak 2.
   Mjere koje poduzima Zajednica navedene u članku 2. Odluke 2002/274/EZ stupanjem na snagu ove Odluke više se ne primjenjuju.
   Rezultat savjetovanja naveden u prijedlogu pisma priloženog Odluci 2002/274/EZ ostaje nepromijenjen.
   Članak 3.
   Ova Odluka stupa na snagu na dan njezina usvajanja.
   Članak 4.
   Ova se Odluka objavljuje u Službenom listu Europske unije.

      Sastavljeno u Bruxellesu 25. kolovoza 2003.

            Za Vijeće

            Predsjednik

         F. FRATTINI

      (1)  SL L 317, 15.12.2000., str. 376.

      (2)  SL L 96, 13.4.2002., str. 23.
   PRILOG
   PRIJEDLOG PISMA MINISTRU VANJSKIH POSLOVA LIBERIJE
   Nj. E. g. Monie Captan
   Ministar vanjskih poslova
   Liberija
   Poštovani ministre,
   Europska unija duboko je zabrinuta zbog prevladavajuće sigurnosne situacije u Vašoj zemlji i želi pomoći u ponovnoj uspostavi mira i stabilnosti. Stoga ima namjeru pružiti financijsku pomoć za mirovne operacije u Liberiji. Europska unija također želi omogućiti sredstva za druge mjere koje će pratiti mirovni proces, kada se postigne i potpiše sveobuhvatni mirovni sporazum.
   Stoga je Zajednica odlučila zamijeniti mjere kao što su navedene u pismu br. SGS 272745 od 27. ožujka 2002. sa sljedećim novim mjerama koje su potaknute slučajem od osobite žurnosti u smislu članka 96. stavka 2. točke (b) Sporazuma o partnerstvu AKP-EZ-a, u vezi provedbe njezine pomoći:

               —

               redovito praćenje osigurava se sredstvima bliskog političkog dijaloga koji uključuje Predsjedništvo Europske unije i Europske komisije i šestomjesečni politički nadzor,

               —

               nastavit će se provedba tekućih projekata financiranih u okviru članka 72. Sporazuma o partnerstvu AKP-EZ-a, koji trenutačno iznose 25 milijuna eura i namjeravaju zadovoljiti potrebe raseljenih ljudi,

               —

               neće se utjecati na doprinose regionalnim projektima, aktivnosti humanitarne prirode, trgovinsku suradnju i povlastice vezane uz trgovinu,

               —

               pružit će se pomoć institucijama za provedbu mjera s ciljem ispunjenja obveza dogovorenih unutar savjetovanja,

               —

               poglavlje 1. Priloga 4. Sporazumu o partnerstvu AKP- EZ-a obustavlja se. Sredstva koja ostaju za Liberiju iz 8. EDF-a odmah su dostupna za provedbu. Sredstva pokrivaju pomoć za mirovni proces u Liberiji koji bi mogao uključit pomoć za mirovne operacije u Liberiji, demobilizaciju i program reintegracije, izgradnju institucija i obnovu učinkovitih demokratskih struktura,

               —

               kada sveobuhvatni mirovni sporazum bude na snazi i stranke potpisnice Sporazuma pokažu obvezu za provedbu Sporazuma kako je predviđeno, obavješćuje se o dodjeli sredstava za 9. EDF. Odluka za obavješćivanje donosi se nakon šestomjesečnog političkog nadzora, kao što je to navedeno u prvoj alineji. Obustava poglavlja 1. Priloga 4. Sporazumu o partnerstvu AKP- EZ-a, kao što je to navedeno u prethodnoj alineji, ne primjenjuje se na provedbu 9. dodjele sredstava EDF-a,

               —

               Komisija nastavlja obnašati funkciju nacionalnog dužnosnika za ovjeravanje u njegovo ime za provedbu sredstava koja su preostala iz 8. EDF-a kako je gore navedeno.

         Europska unija nastavlja pozorno pratiti situaciju u Liberiji. Predlažemo da se naš intenzivni dijalog nastavi, na temelju članka 8. Sporazuma o partnerstvu AKP-EZ i na temelju rezultata savjetovanja, kao što je to navedeno u pismu br. SGS 272745 of 27. ožujka 2002.
   S poštovanjem,

      Za Komisiju

      Za Vijeće


title: 2009/901/EZ: Odluka Vijeća od 30. studenoga 2009. o sklapanju Sporazuma između Europske zajednice i Svetog Kristofora i Nevisa o ukidanju viza za kratkotrajni boravak

text:
               19/Sv. 005

               HR

               Službeni list Europske unije

               232

         32009D0901

               L 321/43

               SLUŽBENI LIST EUROPSKE UNIJE

               30.11.2009.

      ODLUKA VIJEĆA

   od 30. studenoga 2009.
   o sklapanju Sporazuma između Europske zajednice i Svetog Kristofora i Nevisa o ukidanju viza za kratkotrajni boravak
   (2009/901/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegovu točku 2. podtočku (b) alineju (i) članka 62. u vezi s prvom rečenicom prvog podstavka članka 300. stavka 2. i prvog podstavka članka 300. stavka 3.,
   uzimajući u obzir prijedlog Komisije,
   uzimajući u obzir Mišljenje Europskog parlamenta (1),
   budući da:

               (1)

               Komisija je u ime Europske zajednice pregovarala Sporazum sa Svetim Kristoforom i Nevisom o ukidanju viza za kratkotrajni boravak (dalje u tekstu „Sporazum”).

               (2)

               Sporazum je u ime Zajednice potpisan 28. svibnja 2009. i privremeno se primjenjuje od tog datuma, podložno njegovom sklapanju na kasniji datum, u skladu s Odlukom Vijeća 2009/483/EZ (2).

               (3)

               Sporazum bi trebalo odobriti.

               (4)

               Sporazumom se osniva Zajednički odbor za upravljanje Sporazumom, koji bi trebao usvojiti svoj poslovnik. Potrebno je predvidjeti pojednostavljeni postupak za utvrđivanje stajališta Zajednice o usvajanju tog poslovnika.

               (5)

               U skladu s člancima 1. i 2. Protokola o stajalištu Ujedinjene Kraljevine i Irske priloženog Ugovoru o Europskoj uniji i Ugovoru o osnivanju Europske zajednice i ne dovodeći u pitanje članak 4. navedenog Protokola, te države članice ne sudjeluju u donošenju ove Odluke, nisu njome vezane niti se ona na njih primjenjuje,

         ODLUČILO JE:
   Članak 1.
   Sporazum između Europske zajednice i Svetog Kristofora i Nevisa o ukidanju viza za kratkotrajni boravak (3) odobrava se u ime Zajednice.
   Članak 2.
   Predsjednik Vijeća dostavlja obavijest predviđenu člankom 8. stavkom 1. Sporazuma (4).
   Članak 3.
   Komisija, kojoj pomažu stručnjaci iz država članica, zastupa Zajednicu u Zajedničkom odboru stručnjaka osnovanom člankom 6. Sporazuma.
   Članak 4.
   Stajalište Zajednice u Zajedničkom odboru stručnjaka u pogledu usvajanja poslovnika, kako se zahtijeva člankom 6. stavkom 4. Sporazuma, zauzima Komisija nakon savjetovanja s posebnim odborom koji imenuje Vijeće.
   Članak 5.
   Ova se odluka objavljuje u Službenom listu Europske unije.

      Sastavljeno u Bruxellesu 30. studenoga 2009.

            Za Vijeće

            Predsjednik

         B. ASK

      (1)  Mišljenje od 20. listopada 2009. (još nije objavljeno u Službenom listu).

      (2)  SL L 169, 30.6.2009., str. 37.

      (3)  Za tekst Sporazuma vidi SL L 169, 30.6.2009., str. 38.

      (4)  Datum stupanja na snagu Sporazuma objavit će Glavno tajništvo Vijeća u Službenom listu Europske unije.


title: Odluka Komisije оd 23. svibnja 2017. o obavješćivanju Republike Liberije o mogućnosti da bude utvrđena kao nekooperativna treća zemlja u suzbijanju nezakonitog, neprijavljenog i nereguliranog ribolova

text:
               30.5.2017

               HR

               Službeni list Europske unije

               C 169/11

         ODLUKA KOMISIJE
   оd 23. svibnja 2017.
   o obavješćivanju Republike Liberije o mogućnosti da bude utvrđena kao nekooperativna treća zemlja u suzbijanju nezakonitog, neprijavljenog i nereguliranog ribolova
   (2017/C 169/12)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1005/2008 od 29. rujna 2008. o uspostavi sustava Zajednice za sprečavanje nezakonitog, neprijavljenog i nereguliranog ribolova, odvraćanje od njega i njegovo zaustavljanje, o izmjeni uredaba (EEZ) br. 2847/93, (EZ) br. 1936/2001 i (EZ) br. 601/2004 i o stavljanju izvan snage uredaba (EZ) br. 1093/94 i (EZ) br. 1447/1999 (1), a posebno njezin članak 32.,
   budući da:
   1.   UVOD

               (1)

               Uredbom (EZ) br. 1005/2008 („Uredba o ribolovu NNN”) uspostavljen je sustav Unije za sprečavanje nezakonitog, neprijavljenog i nereguliranog ribolova („ribolov NNN”), odvraćanje od njega i njegovo zaustavljanje.

               (2)

               Poglavljem VI. Uredbe o ribolovu NNN propisan je postupak za utvrđivanje nekooperativnih trećih zemalja, demarševi koji se odnose na takve zemlje, uspostavljanje popisa takvih zemalja, brisanje s tog popisa, objavljivanje tog popisa te hitne mjere.

               (3)

               U skladu s člankom 31. Uredbe o ribolovu NNN Komisija utvrđuje treće zemlje za koje smatra da ne surađuju u suzbijanju ribolova NNN. Treća zemlja utvrđuje se kao nekooperativna ako ne ispunjava obveze u pogledu poduzimanja mjera za sprečavanje ribolova NNN, odvraćanje od njega i njegovo zaustavljanje, koje je prema međunarodnom pravu dužna ispunjavati kao država zastave, država luke, obalna država ili država trgovine.

               (4)

               Prije utvrđivanja trećih zemalja kao nekooperativnih na temelju članka 31. Uredbe o ribolovu NNN, Komisija prvo obavješćuje treće zemlje o mogućnosti da budu utvrđene kao nekooperativne zemlje u skladu s člankom 32. te Uredbe. Takva obavijest preliminarne je prirode. Obavijest se temelji na kriterijima propisanima u članku 31. Uredbe o ribolovu NNN. Komisija u odnosu na obaviještene treće zemlje uzima u obzir i sve demarševe iz članka 32. te Uredbe. Komisija posebno u obavijest uključuje podatke o bitnim činjenicama i razmatranjima na kojima se temelji to utvrđivanje, tim zemljama daje priliku da dostave svoj odgovor i dokaze kojima se osporava utvrđivanje ili, ako je primjenjivo, plan djelovanja za poboljšanje i mjere poduzete za ispravljanje stanja. Komisija obaviještenim trećim zemljama daje dovoljno vremena da odgovore na obavijest i razumno vrijeme da isprave stanje.

               (5)

               Utvrđivanje nekooperativnih trećih zemalja na temelju članka 31. Uredbe o ribolovu NNN temelji se na pregledu svih podataka iz članka 31. stavka 2. te Uredbe.

               (6)

               U skladu s člankom 33. Uredbe o ribolovu NNN Vijeće uspostavlja popis nekooperativnih trećih zemalja. Na te se zemlje primjenjuju mjere utvrđene, među ostalim, člankom 38. Uredbe o ribolovu NNN.

               (7)

               U skladu s člankom 20. stavkom 1. Uredbe o ribolovu NNN ovjereni certifikati o ulovu trećih država zastave prihvaćaju se pod uvjetom da Komisija primi obavijest od predmetnih trećih zemalja kojom one potvrđuju da imaju uspostavljene mehanizme za provedbu, kontrolu i izvršavanje zakona, propisa i mjera očuvanja i upravljanja kojima njihova ribarska plovila moraju udovoljavati.

               (8)

               U skladu s člankom 20. stavkom 4. Uredbe o ribolovu NNN Komisija administrativno surađuje s trećim zemljama u područjima koja se odnose na provedbu te Uredbe.

         2.   POSTUPAK U POGLEDU REPUBLIKE LIBERIJE

               (9)

               Republika Liberija (dalje u tekstu „Liberija”) nije Komisiji dostavila obavijest kao država zastave u skladu s člankom 20. Uredbe o ribolovu NNN.

               (10)

               Komisija je od 5. veljače 2014. do sada administrativno surađivala s liberijskim tijelima u kontekstu administrativne suradnje predviđene člankom 20. stavkom 4. Uredbe o ribolovu NNN. Ta je suradnja obuhvaćala pitanja koja se odnose na provedbu, kontrolu i izvršavanje zakona, propisa i mjera očuvanja i upravljanja od strane Liberije. Uključivala je razmjenu usmenih i pisanih primjedbi te posjet Liberiji od 19. do 23. listopada 2015., prilikom kojeg je Komisija zatražila i provjerila sve podatke koje je smatrala potrebnima o mjerama koje je Liberija poduzela kako bi ispunila svoje obveze u suzbijanju ribolova NNN.

               (11)

               Liberija je ugovorna stranka Međunarodne komisije za očuvanje atlantskih tuna (ICCAT), stranka koja nije ugovorna stranka, a surađuje s Komisijom za tunu u Indijskom oceanu (IOTC), Komisijom za ribarstvo sjeveroistočnog Atlantika (NEAFC) i Regionalnom organizacijom za upravljanje ribarstvom u južnom Pacifiku (SPRFMO) te je kooperativna nečlanica Komisije za ribarstvo zapadnog i središnjeg Pacifika (WCPFC) i Međuameričke komisije za tropske tune (IATTC). Liberija je ratificirala Konvenciju Ujedinjenih naroda o pravu mora (UNCLOS) iz 1982. i Sporazum Ujedinjenih naroda o ribljim stokovima (UNFSA) (2).

               (12)

               Kako bi provjerila ispunjava li Liberija svoje međunarodne obveze kao država zastave, država luke, obalna država ili država trgovine kako su utvrđene u međunarodnim sporazumima iz uvodne izjave 11. i uspostavljene u okviru odgovarajućih regionalnih organizacija za upravljanje ribarstvom (RFMO-ovi), Komisija je zatražila, prikupila i analizirala sve podatke potrebne za tu svrhu.

         3.   MOGUĆNOST DA LIBERIJA BUDE UTVRĐENA KAO NEKOOPERATIVNA TREĆA ZEMLJA

               (13)

               U skladu s člankom 31. stavkom 3. Uredbe o ribolovu NNN Komisija je analizirala obveze Liberije kao države zastave, države luke, obalne države ili države trgovine. Za potrebe ovog pregleda Komisija je u obzir uzela kriterije navedene u članku 31. stavcima od 4. do 7. Uredbe o ribolovu NNN.

         3.1.   Mjere poduzete u pogledu ponavljanja ribolovnih aktivnosti NNN i trgovinskih tokova NNN (članak 31. stavak 4. Uredbe o ribolovu NNN)

               (14)

               U liberijskom je nacionalnom pravnom okviru u pogledu ribarstva („Pravilnik o ribarstvu iz 2010.”) ribarsko plovilo definirano kao „svako plovilo koje se upotrebljava za ribolov ili povezane aktivnosti”. Područje primjene Pravilnika o ribarstvu iz 2010. obuhvaća sav ribolov i aktivnosti povezane s ribolovom u vodama pod jurisdikcijom Liberije te aktivnosti svih liberijskih plovila i osoba u bilo kojem području izvan jurisdikcije Liberije u mjeri u kojoj to nije u sukobu s jurisdikcijom druge države.

               (15)

               Iako se liberijsko nacionalno tijelo nadležno za registraciju nacionalnih plovila savjetuje s tijelima nadležnima za ribarstvo o registraciji novih ribarskih plovila koja će ploviti u nacionalnim vodama, tijelo nadležno za registar međunarodnih plovila (Pomorska uprava Liberije) (3) ne savjetuje se s nacionalnim tijelima nadležnima za ribarstvo (4) prije registriranja ribarskih plovila koja će ploviti izvan isključivog gospodarskog pojasa (IGP) Liberije. Time se sprečava uspostavljanje pročišćenog popisa svih ribarskih plovila koja plove pod zastavom Liberije. Čini se da nacionalno tijelo nadležno za ribarstvo nema informacije o liberijskim ribarskim plovilima koja djeluju izvan liberijskog IGP-a. Očiti nedostatak suradnje između Pomorske uprave Liberije i nacionalnih tijela nadležnih za ribarstvo mogao bi se smatrati stanjem koje ugrožava sposobnost Liberije za nadzor veličine i aktivnosti svoje flote, čime se potencijalno omogućuje da nezakoniti brodari upotrebljavaju zastavu Liberije bez propisne kontrole.

               (16)

               Komisija je utvrdila da više od stotinu ribarskih plovila koja plove pod zastavom Liberije djeluju izvan IGP-a Liberije bez odobrenja odgovarajućih liberijskih tijela nadležnih za ribarstvo. Liberijska tijela nadležna za ribarstvo potvrdila su da Pomorska uprava Liberije prati međunarodnu flotu koja plovi pod liberijskom zastavom, no ribarska plovila koja djeluju izvan IGP-a ne podliježu praćenju, kontroli i nadzoru tijela nadležnog za ribarstvo. Ona ne podnose izvješća o svojoj geografskoj poziciji liberijskom centru za praćenje ribarstva niti dijele podatke o ulovu, iskrcajima i prekrcajima s liberijskim tijelima nadležnima za ribarstvo.

               (17)

               U skladu s člankom 31. stavkom 4. točkom (b) Uredbe o ribolovu NNN Komisija je razmotrila mjere koje je Liberija poduzela u pogledu pristupa proizvoda ribarstva koji potječu iz ribolova NNN svojem tržištu.

               (18)

               Liberijska plovila koja djeluju izvan IGP-a Liberije ne podliježu nikakvom obliku kontrole od strane liberijskih tijela nadležnih za ribarstvo. Ta plovila liberijskim tijelima nadležnima za ribarstvo ne podnose izvješća niti prosljeđuju informacije u pogledu svojih aktivnosti, iskrcaja i prekrcaja. Stoga nije izgledno da je moguće jamčiti sljedivost ribe ili proizvoda ribarstva koji potječu s tih plovila.

               (19)

               Rezultati Liberije opisani u uvodnim izjavama 15. do 17. nisu u skladu s člankom 94. stavcima 1. i 2. UNCLOS-a kojima je predviđeno da svaka država djelotvorno provodi svoju nadležnost i nadzor nad brodovima koji plove pod njezinom zastavom. Nisu u skladu ni s točkom 24. FAO-ova Međunarodnog plana djelovanja za sprečavanje nezakonitog, neprijavljenog i nereguliranog ribolova, odvraćanje od njega i njegovo zaustavljanje (Međunarodni plan djelovanja protiv ribolova NNN) (5), u kojoj se predviđa obveza provođenja sveobuhvatne i učinkovite kontrole ribolovnih aktivnosti, niti s točkom 35. Međunarodnog plana djelovanja protiv ribolova NNN u kojoj se predviđa da bi država zastave prije registracije određenog plovila trebala u okviru vlastite nadležnosti osigurati da se plovilo ne bavi ribolovom NNN. Nisu u skladu ni s točkom 36. Međunarodnog plana djelovanja protiv ribolova NNN u kojoj je predviđeno da bi države zastave trebale izbjegavati dodjeljivanje svoje zastave plovilima koja se u prošlosti nisu pridržavala pravila, te s točkom 42. Međunarodnog plana djelovanja protiv ribolova NNN u kojoj je predviđeno da svaka država vodi registar brodova u kojem su sadržani nazivi brodova koji plove pod njezinom zastavom i pojedinosti o njima. Isto tako, nisu u skladu s točkom 71. Međunarodnog plana djelovanja protiv ribolova NNN, u kojoj se državama savjetuje da poduzmu korake u cilju povećanja transparentnosti svojih tržišta kako bi se omogućila sljedivost ribe ili proizvoda ribarstva. Nisu u skladu ni s člankom 11. Kodeksa odgovornog ribarstva FAO-a (Kodeks FAO-a), u kojem su navedeni primjeri dobre prakse u postupanju s ostvarenim ulovima i u odgovornoj međunarodnoj trgovini.

               (20)

               S obzirom na razmatranja iznesena u ovom odjeljku i na temelju svih činjenica koje je prikupila Komisija te svih izjava predmetne zemlje, može se utvrditi da, u skladu s člankom 31. stavkom 3. i člankom 31. stavkom 4. točkama (a) i (b) Uredbe o ribolovu NNN, Liberija nije ispunila svoje dužnosti prema međunarodnom pravu kao država zastave, država luke, obalna država i država trgovine u odnosu na plovila NNN i ribolov NNN koji obavljaju ili podržavaju plovila koja plove pod njezinom zastavom ili njezini državljani niti je spriječila pristup proizvoda ribarstva koji potječu iz ribolova NNN svojem tržištu.

         3.2.   Izostanak suradnje i nepoduzimanje mjera (članak 31. stavak 5. Uredbe o ribolovu NNN)

               (21)

               Iako su liberijska tijela nadležna za ribarstvo uglavnom surađivala s Komisijom i odgovarala na zahtjeve za dostavu informacija te pružala povratne informacije, njihova sposobnost odgovaranja na određene zahtjeve bila je ograničena s obzirom na status registra međunarodnih plovila i izostanak suradnje između Pomorske uprave Liberije i nacionalnih tijela nadležnih za ribarstvo, kako je utvrđeno u odjeljku 3.1.

               (22)

               Liberija je važna država zastave, koja vodi međunarodni registar koji je drugi najveći na svijetu i privlači plovila iz trećih zemalja koja nisu izravno povezana s tom zemljom. Kako je objašnjeno u uvodnoj izjavi 16., ta plovila djeluju izvan IGP-a Liberije, na otvorenome moru i u vodama trećih zemalja. Liberija je i članica ili stranka šest regionalnih organizacija za upravljanje ribarstvom te surađuje s drugim zemljama na podregionalnoj razini putem Odbora za ribarstvo zapadnog središnjeg Gvinejskog zaljeva (FCWC). Međutim, Komisija je utvrdila kako liberijska tijela nadležna za ribarstvo, čini se, ne surađuju ili ne mogu surađivati s trećim zemljama u svim regijama u kojima liberijska ribarska plovila djeluju osim u istočnom Atlantiku. Taj očiti izostanak suradnje opstaje usprkos činjenici da je Liberija članica ili stranka šest regionalnih organizacija za upravljanje ribarstvom te može proizlaziti iz činjenice da liberijska tijela nadležna za ribarstvo, čini se, zbog izostanka unutarnje administrativne koordinacije s registriranim plovilima Pomorske uprave Liberije nemaju informacije o plovilima koja pod zastavom Liberije djeluju izvan nacionalnog IGP-a i područja pod nadležnošću Međunarodne komisije za očuvanje atlantskih tuna.

               (23)

               Pravilnik o ribarstvu iz 2010. zastario je te ga je potrebno preispitati kako bi se osigurala dosljednost između nacionalnog prava i primjenjivih međunarodnih i regionalnih pravila. Definicija ribolovnih aktivnosti predviđena Pravilnikom o ribarstvu iz 2010. obuhvaća potragu za ribom, lov, izvlačenje i sakupljanje ribe te sve aktivnosti koje služe kao podrška tim aktivnostima ili priprema za te aktivnosti, uključujući uporabu letjelica. Definicija ribarskih plovila obuhvaća plovila koja obavljaju aktivnosti povezane s ribolovom. Aktivnosti povezane s ribolovom obuhvaćaju prekrcavanje, skladištenje, preradu, prijevoz te opskrbu gorivom i obnovu zaliha ribarskih plovila. Sustav sankcija kategoriziran je s obzirom na težinu prekršaja, što se odražava u iznosu novčane kazne za svaku vrstu prekršaja, a sankcije mogu biti odvraćajuće i proporcionalne, kako se zahtijeva međunarodnim obvezama. Međutim u tim se tekstovima posebno ne definiraju ribolovne aktivnosti NNN ni ozbiljna kršenja zakona u skladu s međunarodnim pravom.

               (24)

               Liberijski Ured za nacionalno ribarstvo vodi Centar za praćenje ribarstva kako bi ispunio dužnosti praćenja, kontrole i nadzora ribarstva. Centar za praćenje ribarstva opremljen je za izvršavanje funkcija praćenja, kontrole i nadzora. Međutim Centar za praćenje ribarstva prati samo plovila koja imaju povlasticu ribolova u nacionalnom IGP-u, ali ne i plovila pod liberijskom zastavom koja djeluju na otvorenome moru ili u vodama trećih zemalja. Nadalje, s obzirom na ograničena sredstva, osobito za nadzor iz zraka, čini se da su određene funkcije praćenja, kontrole i nadzora ograničene. To Liberiju ometa u osiguravanju djelotvornog i sveobuhvatnog sustava praćenja, kontrole i nadzora za ribarska plovila pod njezinom zastavom. Stoga se čini da Liberiji nedostaju odgovarajući resursi za suzbijanje ribolova NNN ili ih ne uspijeva dodijeliti.

               (25)

               Čini se da liberijski pravni okvir i izvršne mjere nisu u skladu s osnovnim zahtjevima iz članaka 61., 62. te 117. do 119. UNCLOS-a. Činjenice opisane u uvodnim izjavama 20. do 23. upućuju na to da Liberija ne ispunjava uvjete iz članka 94. UNCLOS-a, u kojem je propisano da država zastave, u skladu sa svojim nacionalnim pravom, preuzima nadležnost nad svakim brodom koji plovi pod njezinom zastavom te nad njegovim kapetanom, časnicima i posadom te da krši članak 18. stavak 3. UNFSA-e, u kojem su utvrđene mjere koje država mora poduzeti u odnosu na plovila pod njezinom zastavom. Čini se da Liberija nije uzela u obzir preporuke iz točke 24. Međunarodnog plana djelovanja protiv ribolova NNN u kojima se državama zastave savjetuje da osiguraju sveobuhvatno i učinkovito praćenje, kontrolu i nadzor ribolova od ulova do točke iskrcaja, do krajnjeg odredišta, uključujući upotrebu sustava nadzora plovila (VMS) na ribarskim plovilima u skladu s mjerodavnim nacionalnim, regionalnim i međunarodnim normama.

               (26)

               S obzirom na razmatranja predstavljena u ovom odjeljku i na temelju činjenica koje je prikupila Komisija te svih izjava predmetne zemlje moguće je utvrditi, u skladu s člankom 31. stavcima 3. i 5. Uredbe o ribolovu NNN, da Liberija nije ispunila svoje dužnosti prema međunarodnom pravu u odnosu na mjere suradnje i izvršenja.

         3.3.   Neprimjenjivanje međunarodnih pravila (članak 31. stavak 6. Uredbe o ribolovu NNN)

               (27)

               Komisija je analizirala sve podatke koje je smatrala potrebnima u odnosu na status Liberije kao ugovorne stranke UNCLOS-a, UNFSA-e, i ICCAT-a, kao stranke koja nije ugovorna stranka, a surađuje s NEAFC-om, SPRFMO-om i IOTC-om te kao kooperativne nečlanice WCPFC-a i IATTC-a.

               (28)

               Liberija je u razdoblju od 2014. do 2016. postala kooperativna stranka, stranka koja nije ugovorna stranka, a surađuje ili kooperativna nečlanica šest regionalnih organizacija za upravljanje ribarstvom (6). Međutim, tijekom ocjenjivačke misije u Monroviji od 19. do 23. listopada 2015. pokazalo se da je korake za pridruživanje svim tim regionalnim organizacijama za upravljanje ribarstvom, osim ICCAT-a, poduzela Pomorska uprava Liberije, bez savjetovanja s nacionalnim tijelima nadležnima za ribarstvo. Nacionalna tijela nadležna za ribarstvo bila su odgovorna za pridruživanje ICCAT-u. To stanje može smanjiti sposobnost Liberije da ispuni svoje obveze u pogledu usklađenosti u svakoj regionalnoj organizaciji za upravljanje ribarstvom te je dovelo do kasnog podnošenja izvješća (ICCAT) ili nepodnošenja izvješća (SPRFMO), čime je prekršila obveze prema tim organizacijama.

               (29)

               Liberija je ratificirala dva međunarodna pravna instrumenta povezana s upravljanjem ribarstvom: UNCLOS i UNFSA-u. Rezultati Liberije u provedbi međunarodnih instrumenata nisu u skladu ni s preporukama iz točke 11. Međunarodnog plana djelovanja protiv ribolova NNN, u kojoj se države potiču da što prije ratificiraju ili prihvate UNCLOS i UNFSA-u, ali i Sporazum FAO-a o promicanju usklađivanja ribarskih plovila na otvorenom moru s međunarodnim mjerama za očuvanje i upravljanje, ili da im pristupe. Nisu u skladu ni s točkom 14. Međunarodnog plana djelovanja protiv ribolova NNN, u kojoj je predviđeno da bi države trebale u potpunosti i učinkovito provesti Kodeks i s njim povezane međunarodne planove djelovanja.

               (30)

               Liberija nije ratificirala Sporazum FAO-a o mjerama države luke iz 2009. Iako izravni iskrcaji proizvoda ribarstva u Liberiji trenutačno nisu česti, određenog broja iskrcaja ipak ima i Liberija u okviru međunarodnog projekta razvija iskrcajne objekte. U njima će se tada morati moći provoditi obveze države luke.

               (31)

               Suprotno preporukama iz točaka 25. do 27. Međunarodnog plana djelovanja protiv ribolova NNN, Liberija nije razvila nacionalni plan djelovanja protiv ribolova NNN.

               (32)

               Nadalje, liberijska tijela objasnila su Komisiji tijekom evaluacijskog sastanka održanog 24. ožujka 2015. da liberijski međunarodni registar vodi privatno poduzeće sa sjedištem izvan Liberije. Tijekom tog sastanka i kasnije komunikacije Liberija nije pokazala kako osigurava da su ribarska plovila koja plove pod njezinom zastavom stvarno povezana s njom. To nije u skladu s člankom 91. UNCLOS-a, kojim se propisuje postojanje stvarne veze između države zastave i njezinih brodova.

               (33)

               S obzirom na razmatranja predstavljena u ovom odjeljku i na temelju svih činjenica koje je prikupila Komisija te izjava predmetne države, može se utvrditi, u skladu s člankom 31. stavcima 3. i 6. Uredbe o ribolovu NNN, da Liberija nije ispunila svoje dužnosti prema međunarodnom pravu u odnosu na međunarodna pravila, propise i mjere očuvanja i upravljanja.

         3.4.   Posebna ograničenja zemalja u razvoju (članak 31. stavak 7. Uredbe o ribolovu NNN)

               (34)

               Prema Indeksu ljudskog razvoja Ujedinjenih naroda (UNHDI) (7) Liberija se 2015. smatrala zemljom s niskim stupnjem ljudskog razvoja (zauzima 177. mjesto među 188 zemalja).

               (35)

               Iako u odnosu na praćenje, kontrolu i nadzor mogu postojati posebna ograničenja kapaciteta, posebnim ograničenjima Liberije koja proizlaze iz njezina stupnja razvoja ne mogu se opravdati svi nedostaci utvrđeni u prethodnim odjeljcima. To se osobito odnosi na izostanak unutarnje koordinacije u pogledu registracije ribarskih plovila na temelju liberijskog međunarodnog registra i izostanak pročišćenih informacija o identitetu tih plovila, zbog čega se ne može provesti djelotvorna kontrola.

               (36)

               Čini se da utvrđeni nedostaci proizlaze u prvom redu iz neodgovarajućeg administrativnog okruženja za osiguranje djelotvornog izvršenja obveza Liberije kao države zastave, obalne države, države luke i države trgovine. Liberija je primila potporu regionalnih inicijativa čiji je cilj ojačati upravljanje i suzbiti ribolov NNN, uključujući putem poboljšanog praćenja, kontrole i nadzora, te sektorsku potporu na temelju sporazuma o partnerstvu u održivom ribarstvu sklopljenog s Europskom unijom. Primila je i potporu za nadzor iz zraka putem misije Ujedinjenih naroda u Liberiji. Međutim, povlačenje sredstava iz te misije zaustavilo je tu potporu, a nije pružena nikakva nacionalna potpora za održavanje tih aktivnosti praćenja, kontrole i nadzora, čime je onemogućena djelotvornost liberijskog praćenja, kontrole i nadzora.

               (37)

               S obzirom na razmatranja iznesena u ovom odjeljku i na temelju svih činjenica koje je prikupila Komisija te izjava predmetne zemlje, može se utvrditi da, u skladu s člankom 31. stavkom 7. Uredbe o ribolovu NNN, stupanj razvoja Liberije može negativno utjecati na status razvijenosti i ukupne rezultate u području njezina upravljanja ribarstvom. Međutim, s obzirom na prirodu utvrđenih nedostataka Liberije, stupanj razvoja Liberije ne može u cijelosti poslužiti kao isprika ili opravdanje za njezine ukupne rezultate kao države zastave, države luke, obalne države ili države trgovine u odnosu na ribarstvo i nedostatnost njezina djelovanja u cilju sprečavanja ribolova NNN, odvraćanja od njega i njegova zaustavljanja.

         4.   ZAKLJUČAK O MOGUĆEM UTVRĐIVANJU NEKOOPERATIVNE TREĆE ZEMLJE

               (38)

               S obzirom na donesene zaključke u odnosu na neuspjeh Liberije u izvršavanju dužnosti koje ima prema međunarodnom pravu kao država zastave, država luke, obalna država ili država trgovine te poduzimanju mjera u cilju sprečavanja ribolova NNN, odvraćanja od njega i njegova zaustavljanja, Liberiju bi trebalo obavijestiti, u skladu s člankom 32. Uredbe o ribolovu NNN, o mogućnosti da je Komisija utvrdi kao nekooperativnu treću zemlju u suzbijanju ribolova NNN.

               (39)

               Komisija bi također trebala uzeti u obzir sve demarševe utvrđene u članku 32. Uredbe o ribolovu NNN u odnosu na Liberiju. U svrhu dobrog upravljanja trebalo bi odrediti razdoblje unutar kojeg ta zemlja može pisanim putem odgovoriti na obavijest i ispraviti stanje.

               (40)

               Nadalje, obavijest Liberiji o mogućnosti da bude utvrđena kao zemlja koju Komisija smatra nekooperativnom trećom zemljom za potrebe ove Odluke ne isključuje niti automatski podrazumijeva poduzimanje naknadnih koraka Komisije ili Vijeća u svrhu utvrđivanja ili uspostavljanja popisa nekooperativnih trećih zemalja,

         ODLUČILA JE KAKO SLIJEDI:
   Jedini članak
   Liberija se obavješćuje o mogućnosti da je Komisija utvrdi kao nekooperativnu treću zemlju u suzbijanju nezakonitog, neprijavljenog i nereguliranog ribolova.

      Sastavljeno u Bruxellesu 23. svibnja 2017.

            Za Komisiju

         Karmenu VELLA

            Član Komisije

      (1)  SL L 286, 29.10.2008., str. 1.

      (2)  https://treaties.un.org/

      (3)  To se provodi s pomoću Liberijskog registra međunarodnih brodova i trgovačkih društava.

      (4)  Ured za nacionalno ribarstvo.

      (5)  Međunarodni plan djelovanja za sprečavanje nezakonitog, neprijavljenog i nereguliranog ribolova, odvraćanje od njega i njegovo zaustavljanje, Organizacija Ujedinjenih naroda za hranu i poljoprivredu, 2001.

      (6)  Ugovorna stranka ICCAT-a, stranka koja nije ugovorna stranka, a surađuje s NEAFC-om, SPRFMO-om i IOTC-om, kooperativna nečlanica WCPFC-a i IATTC-a. Liberija nije članica (niti stranka koja nije ugovorna stranka, a surađuje) CCSBT-a, no 18 plovila ima odobrenje za ribolov u toj regionalnoj organizaciji za upravljanje ribarstvom.

      (7)  Podaci preuzeti sa: http://hdr.undp.org/sites/default/files/2015_human_development_report_1.pdf


title: 2012/299/EU: Odluka Vijeća od 7. lipnja 2012. o pokretanju automatizirane razmjene podataka o DNK-u u Estoniji

text:
284                     HR                               Službeni list Europske unije                                               19/Sv. 16
32012D0299
12.6.2012.                                           SLUŽBENI LIST EUROPSKE UNIJE                                                  L 151/31
                                                             ODLUKA VIJEĆA
                                                             od 7. lipnja 2012.
                                  o pokretanju automatizirane razmjene podataka o DNK-u u Estoniji
                                                               (2012/299/EU)
VIJEĆE EUROPSKE UNIJE,                                                            skupina Vijeća odnosi se na svaku automatiziranu
                                                                                razmjenu podataka i država članica treba ga ispuniti
uzimajući u obzir Odluku Vijeća 2008/615/PUP od 23. lipnja                        čim, prema svojem uvjerenju, ispuni preduvjete za
2008. o produbljivanju prekogranične suradnje, posebno u                          razmjenu podataka u odgovarajućoj kategoriji podataka.
suzbijanju terorizma i prekograničnog kriminala (1),a posebno
njezin članak 2. stavak 3. i članak 25.,
                                                                           (6)    Estonija je ispunila upitnik o zaštiti podataka i upitnik o
                                                                                razmjeni podataka o DNK-u.
uzimajući u obzir Odluku Vijeća 2008/616/PUP od 23. lipnja
2008. o provedbi Odluke 2008/615/PUP (2), a posebno članak
20. i poglavlje 4. Priloga toj Odluci,                                     (7)    Estonija je provela uspješno testiranje s Nizozemskom.
budući da:
                                                                           (8)    U Estoniji je obavljen evaluacijski posjet o kojem je nizo
                                                                                zemska evaluacijska skupina sastavila izvješće te ga
(1)     U skladu s Protokolom o prijelaznim odredbama koji je
                                                                                proslijedila nadležnoj radnoj skupini Vijeća.
        priložen Ugovoru o Europskoj uniji, Ugovoru o funkcio
        niranju Europske unije i Ugovoru o osnivanju Europske
        zajednice za atomsku energiju, akti koje su institucije,           (9)    Vijeću je predstavljeno cjelokupno izvješće o evaluaciji,
        tijela, uredi i agencije Unije donijeli prije stupanja na                 koje sadrži kratak pregled rezultata upitnika, evaluacij
        snagu Ugovora iz Lisabona, nastavljaju proizvoditi                        skog posjeta i testiranja o razmjeni podataka o DNK-u,
        pravne učinke sve dok nisu stavljeni izvan snage, poni
        šteni ili izmijenjeni u okviru provedbe Ugovorâ.
                                                                           DONIJELO JE OVU ODLUKU:
(2)     U skladu s tim primjenjuje se članak 25. Odluke
        2008/615/PUP i Vijeće mora jednoglasno odlučiti jesu                                            Članak 1.
        li države članice provele odredbe iz poglavlja 6. navedene
        Odluke.                                                            Estonija je za potrebe automatiziranog pretraživanja i usporedbe
                                                                           podataka o DNK-u, u cijelosti provela opće odredbe o zaštiti
(3)     Člankom 20. Odluke 2008/616/PUP predviđeno je da se                podataka iz poglavlja 6. Odluke 2008/615/PUP te ima pravo
        odluke iz članka 25. stavka 2. Odluke 2008/615/PUP                 primati i dostavljati osobne podatke na temelju članaka 3. i 4.
        donose na temelju izvješća o evaluaciji koje se temelji            navedene Odluke od dana stupanja na snagu ove Odluke.
        na upitniku. Što se tiče automatizirane razmjene poda
        taka u skladu s poglavljem 2. Odluke 2008/615/PUP,                                              Članak 2.
        izvješće o evaluaciji treba se temeljiti na evaluacijskom
        posjetu i rezultatima testiranja.                                  Ova Odluka stupa na snagu na dan donošenja.
(4)     Estonija je, u skladu s člankom 36. stavkom 2. Odluke
        2008/615/PUP, obavijestila Glavno tajništvo Vijeća o
        nacionalnim zbirkama podataka analize DNK-a, na koje               Sastavljeno u Luxembourgu 7. lipnja 2012.
        se primjenjuju članci od 2. do 6. navedene Odluke te o
        uvjetima za automatizirano pretraživanje iz članka 3.
        stavka 1. navedene Odluke.                                                                                Za Vijeće
(5)     U skladu s poglavljem 4. točkom 1.1. Priloga Odluci                                                       Predsjednik
        2008/616/PUP, upitnik koji je izradila nadležna radna                                                   M. BØDSKOV
(1) SL L 210, 6.8.2008., str. 1.
(2) SL L 210, 6.8.2008., str. 12.


title: Odluka (EU, Euratom) 2017/1710 Europskog parlamenta od 27. travnja 2017. o zaključenju poslovnih knjiga Agencije za opskrbu Euratoma za financijsku godinu 2015.

text:
               29.9.2017

               HR

               Službeni list Europske unije

               L 252/302

         ODLUKA (EU, Euratom) 2017/1710 EUROPSKOG PARLAMENTA
   od 27. travnja 2017.
   o zaključenju poslovnih knjiga Agencije za opskrbu Euratoma za financijsku godinu 2015.
   EUROPSKI PARLAMENT,

               —

               uzimajući u obzir završne godišnje financijske izvještaje Agencije za opskrbu Euratoma za financijsku godinu 2015.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Agencije za opskrbu Euratoma za financijsku godinu 2015., s odgovorima Agencije (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljače 2017. o razrješnici koju Agencija treba dobiti za izvršenje proračuna za financijsku godinu 2015. (05873/2017 – C8-0069/2017),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir članak 106.a Ugovora o osnivanju Europske zajednice za atomsku energiju,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 1. stavak 2.,

               —

               uzimajući u obzir Odluku Vijeća 2008/114/EZ, Euratom od 12. veljače 2008. kojom se utvrđuju statuti Agencije za opskrbu Euratoma (4), a posebno njezin članak 8.,

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor (A8-0126/2017),

               1.

               odobrava zaključenje poslovnih knjiga Agencije za opskrbu Euratoma za financijsku godinu 2015.;

               2.

               nalaže svojem predsjedniku da ovu Odluku proslijedi glavnoj direktorici Agencije za opskrbu Euratoma, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL C 449, 1.12.2016., str. 184.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 41, 15.2.2008., str. 15.


title: 2013/344/EU: Odluka Vijeća, donesena uz zajedničku suglasnost s predsjednikom Komisije, od 1. srpnja 2013. o imenovanju člana Europske komisije

text:
               2.7.2013

               HR

               Službeni list Europske unije

               L 183/10

         ODLUKA VIJEĆA,
   donesena uz zajedničku suglasnost s predsjednikom Komisije,
   od 1. srpnja 2013.
   o imenovanju člana Europske komisije
   (2013/344/EU)
   VIJEĆE EUROPSKE UNIJE,
   uzimajući u obzir Akt o pristupanju Republike Hrvatske, a posebno njegov članak 21.,
   uzimajući u obzir mišljenje Europskog parlamenta (1),
   DONIJELO JE OVU ODLUKU:
   Članak 1.
   Vijeće, uz zajedničku suglasnost s g. Joséom Manuelom DURÃOM BARROSOM, predsjednikom Komisije, ovim imenuje g. Nevena MIMICU članom Komisije za razdoblje od 1. srpnja 2013. do 31. listopada 2014.
   Članak 2.
   Ova Odluka stupa na snagu na dan donošenja.

      Sastavljeno u Bruxellesu 1. srpnja 2013.

            Za Vijeće

            Predsjednik

         L. LINKEVIČIUS

      (1)  Mišljenje od 12. lipnja 2013. (još nije objavljeno u Službenom listu).


title: Odluka (EU) 2017/1636 Europskog parlamenta od 27. travnja 2017. o razrješnici za izvršenje proračuna Ureda tijela europskih regulatora za elektroničke komunikacije za financijsku godinu 2015.

text:
               29.9.2017

               HR

               Službeni list Europske unije

               L 252/166

         ODLUKA (EU) 2017/1636 EUROPSKOG PARLAMENTA
   od 27. travnja 2017.
   o razrješnici za izvršenje proračuna Ureda tijela europskih regulatora za elektroničke komunikacije za financijsku godinu 2015.
   EUROPSKI PARLAMENT,

               —

               uzimajući u obzir završne godišnje financijske izvještaje Ureda tijela europskih regulatora za elektroničke komunikacije za financijsku godinu 2015.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Ureda tijela europskih regulatora za elektroničke komunikacije za financijsku godinu 2015., s odgovorima Ureda (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljače 2017. o razrješnici koju upravni odbor Ureda tijela europskih regulatora za elektroničke komunikacije treba dobiti za izvršenje proračuna za financijsku godinu 2015. (05873/2017 – C8-0076/2017),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EZ) br. 1211/2009 Europskog parlamenta i Vijeća od 25. studenoga 2009. o osnivanju Tijela europskih regulatora za elektroničke komunikacije (BEREC) i Ureda (4), a posebno njezin članak 13.,

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (5), a posebno njezin članak 108.,

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor (A8-0143/2017),

               1.

               daje razrješnicu upravnom odboru Ureda tijela europskih regulatora za elektroničke komunikacije za izvršenje proračuna Ureda za financijsku godinu 2015.;

               2.

               iznosi svoje primjedbe u Rezoluciji u nastavku;

               3.

               nalaže svojem predsjedniku da ovu Odluku i Rezoluciju, koja je njezin sastavni dio, proslijedi upravnom odboru Ureda tijela europskih regulatora za elektroničke komunikacije, Vijeću, Komisiji i Revizorskom sudu te da ih da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL C 449, 1.12.2016., str. 22.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 337, 18.12.2009., str. 1.

      (5)  SL L 328, 7.12.2013., str. 42.


title: Odluka (EU) 2015/1179 Europskog parlamenta i Vijeća od 8. srpnja 2015. o mobilizaciji Europskog fonda za prilagodbu globalizaciji (EGF/2015/000 TA 2015 – Tehnička pomoć na inicijativu Komisije)

text:
               18.7.2015

               HR

               Službeni list Europske unije

               L 192/11

         ODLUKA (EU) 2015/1179 EUROPSKOG PARLAMENTA I VIJEĆA
   od 8. srpnja 2015.
   o mobilizaciji Europskog fonda za prilagodbu globalizaciji (EGF/2015/000 TA 2015 – Tehnička pomoć na inicijativu Komisije)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006 (1), a posebno njezin članak 11. stavak 2.,
   uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (2) te posebno njegovu točku 13.,
   uzimajući u obzir prijedlog Europske komisije,
   budući da:

               (1)

               Cilj je Europskog fonda za prilagodbu globalizaciji (EGF) pružanje potpore radnicima koji su proglašeni viškom i samozaposlenim osobama koje su prestale sa svojom djelatnošću zbog velikih strukturnih promjena u tokovima svjetske trgovine nastalih zbog globalizacije, kao posljedica nastavka globalne financijske i ekonomske krize ili kao posljedica nove globalne i ekonomske krize, te pružanje pomoći za njihovu reintegraciju na tržište rada.

               (2)

               EGF ne smije prijeći maksimalni godišnji iznos od 150 milijuna EUR (cijene iz 2011.), u skladu s člankom 12. Uredbe Vijeća (EU, Euratom) br. 1311/2013 (3).

               (3)

               Uredbom (EU) br. 1309/2013 određeno je da se svake godine na inicijativu Komisije za tehničku pomoć može upotrijebiti najviše 0,5 % najvišeg godišnjeg iznosa EGF-a.

               (4)

               EGF bi stoga trebao biti mobiliziran kako bi se pružila tehnička pomoć na inicijativu Komisije u iznosu od 630 000 EUR,

         DONIJELI SU OVU ODLUKU:
   Članak 1.
   Europski fond za prilagodbu globalizaciji mobilizirat će se u okviru općeg proračuna Europske unije za financijsku godinu 2015. kako bi se pružio iznos od 630 000 EUR u odobrenim sredstvima za preuzimanje obveza i odobrenim sredstvima za plaćanja.
   Članak 2.
   Ova Odluka stupa na snagu trećeg dana od dana objave u Službenom listu Europske unije.

      Sastavljeno u Strasbourgu 8. srpnja 2015.

            Za Europski parlament

            Predsjednik

         M. SCHULZ

            Za Vijeće

            Predsjednik

         N. SCHMIT

      (1)  SL L 347, 20.12.2013., str. 855.

      (2)  SL C 373, 20.12.2013., str. 1.

      (3)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014. – 2020. (SL L 347, 20.12.2013., str. 884.).